钦定古今图书集成/明伦汇编/闺媛典/第266卷 > 黎克昌妻赵氏〈妾张氏附〉
## 钦定古今图书集成/明伦汇编/闺媛典/第266卷 > 黎克昌妻赵氏〈妾张氏附〉

按《广州府志》：“赵氏，东莞人，贡士响季女。年十八，归铜
陵令黎德明第三子克昌。居五年，昌殁，子震甫三日。
妾张氏少于赵三岁，有子朝燮，甫三周，赵哀恸期死，
既而曰：‘吾即死，孤畴与抚，奈高堂暮景乎’？乃偕妾饮
泣承欢，以保其二子。十指所馀，辄周人急无吝。二子
并游胶庠，好行其德，人谓善遵母训云。”